钦定古今图书集成/历象汇编/庶征典/第115卷 > 《观象玩占》 > 地震
## 钦定古今图书集成/历象汇编/庶征典/第115卷 > 《观象玩占》 > 地震

地德至静，欲其长安，不欲动摇。若主弱臣强，后妃尃
政，臣下擅权，则土为之不宁，而变怪生焉。阳伏而不
能出，阴迫而不能入，阴阳相激，地必震动。故曰：“地动
阴有馀。”又曰：“地震，主女盛，臣制命，人不安，兵且起。”京
房《易传》曰：“臣事虽正，专必震。其震于水则波，于木则
摇，于屋则瓦落。地动而惊牛马者，邑有叛；臣；动于宗”
庙宫庭者，人君失位，国无忠臣。又曰：“地动，辟不辟，臣
下谋逆。兵革数动，岁饥。”又曰：“无德专禄，兹谓不顺。厥
震动丘陵，涌水出。”

《地震动四墟》，灾国害政。

“地震，鸡雉群。”分国改号，天下不宁。

地动摇，惊禽兽，不出二年，米贵，物不收，兵盗并兴。
地动三年，万姓不安。

“天鸣地动”，天子失政，大臣有阴谋。

地震，攻战大胜，不出三日，贼来自应，谋反者不利。一
曰，凡军地忽震动摇，震往他军，利以攻击，入我军，利
以固守后胜。